Public procurement notice: Contract Award Notice
Published: 2025-07-01
Buyer: MINISTARSTVO TURIZMA I SPORTA
Country: HR
Region: HR050
Contract type: Services
Procedure: Open procedure
CPV classification: 72230000: Custom software development services | 72243000
Estimated value: 352800 EUR
Award criteria: price, quality
EU fund: eu-funds

Technical requirements: Digitalizacija procesa u sportu i rekreaciji na lokalnoj i regionalnoj
razini
Kroz Nacionalni informacijski sustav u sportu (NISuS) Ministarstvo turizma i sporta osigurava trajno i strukturirano prikupljanje podataka o svim segmentima sporta u Republici Hrvatskoj koji se financiraju iz proračunskih sredstava namijenjenih za javne potrebe u sportu. Također, osigurava se digitalno podnošenje zahtjeva za upis/prijavu u evidencije i registre te javna dostupnost informacija vezanih za sport. 
Cilj ovog predmeta nabave su nadogradnje NISuS-a u svrhu omogućavanja direktnog pristupa sportskim klubovima osnovnim NISuS registrima i evidencijama, proširenja opsega registara i evidencija te podrška u migraciji postojećih podataka na novu podatkovnu arhitekturu.
Naručitelj je kao jedan od kriterija odredio specifično iskustvo ključnih stručnjaka predloženih za izvršenje ugovora. Maksimalni broj bodova koji Ponuditelj može dobiti prema navedenim kriterijima profesionalnog iskustva je 70 bodova.
Predloženi stručnjak mora udovoljavati minimalnim obrazovnim i stručnim kvalifikacijama ovog predmeta nabave i mora biti angažirani za cijelo vrijeme trajanja ugovornog odnosa. Broj bodova koje pojedini Ponuditelj ostvaruje odnosi se na zbroj dokazanog iskustva predloženog stručnjaka koji udovoljavaju minimalnim obrazovnim i stručnim kvalifikacijama koje je definirao Naručitelj u ovom predmetu nabave. Iskustvo predloženog stručnjaka Ponuditelja se zbraja te mu se temeljem dobivenog rezultata dodjeljuje određeni broj bodova.
Profesionalno iskustvo predloženih stručnjaka dokazuje se dostavljenim certifikatima i životopisima iz kojih mora biti razvidno traženo iskustvo te koji sadrže detaljne i iscrpne podatke (kako je definirano Obrascem Životopis koji se nalazi kao Prilog ove Dokumentacije o nabavi) o svim relevantnim projektima odnosno radovima što primjerice uključuje naziv projekta/ rada i korisnika projekta ako je primjenjivo, kratki opis projekta/ rada, ulogu i aktivnosti za koje je stručnjak bio odgovoran tijekom provedbe projekta/ rada, period isporuke odnosno razdoblje pružanja usluge, kontakt podatke osobe kod koje se mogu provjeriti reference i druge specifične podatke relevantne za projekt/rad. Ponuditelj za svakog predloženog stručnjaka dostavlja životopis prema Obrascu Životopis. Detaljni specifični podaci potrebni su Naručitelju u svrhu ocjenjivanja ponuda i dodjele bodova prema navedenim kriterijima za svakog pojedinog ključnog stručnjaka. Naručitelj može u svakom trenutku od Ponuditelja zatražiti dodatne informacije vezane uz profesionalno iskustvo predloženih stručnjaka. U slučaju zamjene stručnjaka (čiji je životopis predmet bodovanja) tijekom izvršenja usluge, odabrani Ponuditelj je obavezan predložiti zamjenskog stručnjaka koji mora zadovoljavati najmanje iste minimalne uvjete sposobnosti te jednako ili bolje profesionalno iskustvo kao i stručnjak na osnovu kojeg je Ponuditelj ostvario bodove. U slučaju zamjene stručnjaka (čiji je životopis predmet bodovanja) tijekom izvršenja usluge, odabrani Ponuditelj je dužan prethodno ishoditi suglasnost Naručitelja, a troškove zamjene stručnjaka snosi Ponuditelj.
Ukoliko Ponuditelj u svojoj ponudi ne navede traženo profesionalno radno iskustvo za određenog stručnjaka, u odnosu na tog stručnjaka Ponuditelju neće biti dodijeljeni bodovi za taj podkriterij radnog iskustva sukladno podkriterijima iz tablice. Podkriteriji posjedovanja važećih certifikata bodovat će se na temelju dostavljenih odgovarajućih dokumenata ili drugih dokaza sukladno podkriterijima. Predloženi certifikati moraju biti važeći u trenutku otvaranja ponude. Ukoliko odabrani Ponuditelj u okviru svoje ponude ostvari bodove na temelju pojedinog podkriterija posjedovanja certifikata ključnih stručnjaka tada isto postaje obaveza odabranog Ponuditelja za cijelo vrijeme trajanja ugovora o nabavi odnosno odabrani Ponuditelj dužan je osigurati ključnog stručnjaka koji posjeduje predloženi certifikat. Podatke o specifičnom iskustvu ključnih stručnjaka Ponuditelj daje pod kaznenom i materijalnom odgovornošću. Naručitelj ima pravo provjeriti istinitost navoda u životopisima stručnjaka.
Budući se radi o kriteriju za odabir ponude, Naručitelj napominje gospodarskim subjektima da su dužni životopise stručnjaka i certifikate dostaviti odmah u ponudi, kao i da životopisi moraju sadržavati potrebne informacije na temelju kojih bi Naručitelj mogao valjano ocijeniti ponude i dodijeliti bodove prema navedenim kriterijima. Slijedom toga, pozivaju se gospodarski subjekti da dostave detaljno ispunjene životopise.
Rok za izjavljivanje žalbe iznosi deset (10) dana i to od dana:  
1. objave poziva na nadmetanje, u odnosu na sadržaj poziva ili dokumentacije o nabavi  
2. objave obavijesti o ispravku, u odnosu na sadržaj ispravka  
3. objave izmjene dokumentacije o nabavi, u odnosu na sadržaj izmjene dokumentacije  
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda      

Žalitelj koji je propustio izjaviti žalbu u određenoj fazi nema pravo na žalbu u kasnijoj fazi postupka za prethodnu fazu.


Winner: IN2 d.o.o.
Award value: 352800
Number of bids: 3